ગુજરાતમાં સૌરાષ્ટ્રના પશ્ચિમ કાંઠે આવેલ દ્વારકાધીશ મંદિર હિંદુઓના પ્રમુખ ધાર્મિક સ્થળમાં આવે છે. હિંદુ ધર્મમાં જેમ ચારધામની યાત્રાનું મહત્વ છે તેટલું જ મહત્વ દ્વારકા અને અહીં આવેલું દ્વારકાધીશ કૃષ્ણનું મંદિરનું છે. આ એજ જગ્યા છે જ્યાં હજારોવર્ષ પહેલા દ્વાપર યુગમાં ભગવાન કૃષ્ણની રાજધાની હતી. આ મંદિરમાં ધજાનું વિશેષ મહત્વ છે. આ ધજાની ખાસિયત એ છે કે પવન ગમે તે દિશાનો હોય આ ધ્વજા હંમેશા પશ્ચિમથી પૂર્વ તરફ જ લહેરાય છે.